ཕེ་རི་སུར་སྐོང་འཚོགས་བྱས་པའི་གནམ་གཤིས་འགྱུར་ལྡོག་ཐད་ཀྱི་ཚོགས་འདུ་དེ་ནི།རྒྱལ་སྤྱིའི་ཁྲོད་ཁོར་ཡུག་སྲུང་སྐྱོབ་ཀྱི་གནད་དོན་གལ་ཆེན་ཞིག་ཏུ་ངོས་འཛིན་བྱུང་ཡོད་པ་རེད།རྒྱ་གཞུང་གིས་ཚོགས་འདུ་དེའི་ནང་མཉམ་ཞུགས་བྱས་ཐོག་བོད་ཀྱི་ཁོར་ཡུག་ལ་བདག་གཅེས་བྱེད་ཀྱིན་ཡོད་པའི་རྣམ་འགྱུར་བསྟན་ཡོད།ཡིན་ནའང་།ཚོགས་འདུའི་སྐབས་བོད་ཀྱི་ཁོར་ཡུག་གི་ཐད་གླེང་སློང་བྱེད་མཁན་བོད་མིའི་འཐུས་ཚབ་མེད་པ་རེད།གནས་སྟངས་དེ་དག་ནི་རྒྱ་གཞུང་གིས་བྱས་པ་ཞིག་རེད།དེའི་རྒྱུ་མཚན་གཙོ་བོ་ནི་བོད་རྒྱ་ནག་གི་བཙན་འཛུལ་འོག་ཡོད་པས་རེད།དེ་བས་ཚོགས་འདུའི་སྐབས་རྒྱ་གཞུང་གིས་ཁོར་ཡུག་སྲུང་སྐྱོབ་ཐོག་ལ་དམིགས་བསལ་ཁས་ལེན་དམ་བཅའ་གང་ཡང་བཞག་མེད།ལྷག་པར་དུ་བོད་ནང་ཁོར་ཡུག་བདག་གཅེས་ཀྱི་སྲིད་ཇུས་གཏན་འབེབས་ཁྲོད་དུ་བོད་མི་ཚོ་མཉམ་ཞུགས་གང་ཡང་བྱེད་འཇུག་གི་མེད།མདོར་ན་ཁོར་ཡུག་བདག་གཅེས་ཞེས་པ་དེ་ནི་ཁ་གཡང་ཙམ་ལས་དོན་དམ་གྱི་གྲུབ་འབྲས་གང་ཡང་འཐོན་གྱིན་མེད།